পুজোর সেরা জামাটা তোলা থাকে আজকের জন্যই। আজই সবচেয়ে বেস্ট লুকে বাইরে বেরোতে চান সকলে। কারণ আজ অষ্টমী। অষ্টমী মানে কুমারী পুজো। কেউ চলে যান হাতের কাছের রামকৃষ্ণ মিশনে, কেউ আবার কুমারী পুজো দেখতে চোখ রাখেন টিভি স্ক্রিনে। তারই ফাঁকে স্নান সেরে নেওয়া।  নতুন জামা পড়ে সোজা প্যান্ডেলে দৌড়। পুষ্পাঞ্জলি। মায়ের কাছে মনের ইচ্ছে খুলে বলা। মঙ্গলারতি দেখতে দাঁড়িয়ে যান অনেকে।  
 ওয়েব ডেস্ক: পুজোর সেরা জামাটা তোলা থাকে আজকের জন্যই। আজই সবচেয়ে বেস্ট লুকে বাইরে বেরোতে চান সকলে। কারণ আজ অষ্টমী। অষ্টমী মানে কুমারী পুজো। কেউ চলে যান হাতের কাছের রামকৃষ্ণ মিশনে, কেউ আবার কুমারী পুজো দেখতে চোখ রাখেন টিভি স্ক্রিনে। তারই ফাঁকে স্নান সেরে নেওয়া।  নতুন জামা পড়ে সোজা প্যান্ডেলে দৌড়। পুষ্পাঞ্জলি। মায়ের কাছে মনের ইচ্ছে খুলে বলা। মঙ্গলারতি দেখতে দাঁড়িয়ে যান অনেকে।   বাকিরা বেড়িয়ে পড়েন ঠাকুর দেখতে, কেউ প্যান্ডেলে বসেই মেতে ওঠেন নিখাদ আড্ডায়। ভেসে আসে ভোগের খিচুড়ির গন্ধ। পেট জানান দেয় খিদে পেয়েছে। দুপুর গড়াতেই সেই স্পেশ্যাল মোমেন্ট। সবার সঙ্গে পাত পেড়ে বসে খাওয়া, হাসি-ইয়ার্কি। সন্ধে নামতেই শহরের সঙ্গে মিশে যায় শহরতলি, জেলা। জনস্রোত ভেসে চলে টালা থেকে টালিগঞ্জে।